Arab davlatlari blokadasi Qatar iqtisodiyotiga ta’sir ko‘rsatmadi

O‘tgan yil iyunida arab davlatlari tomonidan boshlangan blokada Qatar iqtisodiyotiga salbiy ta’sir o‘tkazmadi. Bu haqda mamlakatning istiqbolli rejalashtirish va statistika vaziri Solih bin Muhammad an-Nabit bayonot berdi, deb xabar qiladi “Korrespondent.net”.

Uning so‘zlariga qaraganda, mamlakat YaIMi 2030-yilgacha o‘sish rejasida belgilangan ko‘rsatkichlarni qayd etmoqda.
“Qatar iqtisodiyoti kuchli va mamlakatga qarshi sanksiyalar oqibatlarini muvaffaqiyat bilan bartaraf etmoqda”, — ma’lum qildi u.